CELEX: 62021CN0686
Language: fi
Date: 2021-11-15 00:00:00
Title: Asia C-686/21: Ennakkoratkaisupyyntö, jonka Corte suprema di cassazione (Italia) on esittänyt 15.11.2021 – VW ja Legea S.r.l. v. SW, CQ, ET, VW ja Legea S.r.l.

24.1.2022   
            
            
               FI
            
            
               Euroopan unionin virallinen lehti
            
            
               C 37/18
            
         
      Ennakkoratkaisupyyntö, jonka Corte suprema di cassazione (Italia) on esittänyt 15.11.2021 – VW ja Legea S.r.l. v. SW, CQ, ET, VW ja Legea S.r.l.
      (Asia C-686/21)
      (2022/C 37/25)
      Oikeudenkäyntikieli: italia
      
         Ennakkoratkaisua pyytänyt tuomioistuin
      
      Corte suprema di cassazione
      
         Pääasian asianosaiset
      
      
         Kantajat: VW ja Legea S.r.l.
      
         Vastaajat: SW, CQ, ET, VW ja Legea S.r.l.
      
         Ennakkoratkaisukysymykset
      
      
                  1)
               
               
                  Seuraako edellä mainituista unionin säännöksistä (1), joissa säädetään EU-tavaramerkin haltijan yksinoikeudesta ja samanaikaisesti siitä mahdollisuudesta, että tavaramerkillä voi olla useita yhteishaltijoita, jotka kukin omistavat siitä osan, se, että yhteisomistuksessa olevan tavaramerkin antamisesta kolmansien käyttöön vastikkeetta ja toistaiseksi voidaan päättää yhteishaltijoiden määräenemmistöllä, vai onko edellytyksenä tällöin yhteishaltijoiden yksimielinen päätös?
               
            
                  2)
               
               
                  Mikäli edellytyksenä on yksimielinen päätös silloin, kun kansallisilla ja yhteisön tavaramerkeillä on useampia yhteishaltijoita, onko sellainen tulkinta yhteensopiva unionin oikeuden periaatteiden kanssa, jonka mukaan tavaramerkin, joka on myönnetty kolmansille osapuolille vastikkeetta ja toistaiseksi, rinnakkaishaltija ei voi yksipuolisesti peruuttaa kyseistä päätöstä? Vai onko päinvastoin katsottava, että vastakkainen tulkinta on unionin oikeuden periaatteiden mukainen, jolloin yhteishaltijan ei voida katsoa olevan pysyvästi sidottu alkuperäiseen tahdonilmaisuunsa siten, että yhteishaltija voi peruuttaa alkuperäisen päätöksen, millä on vaikutuksia käyttölupaan?
               
            
         (1)  Jäsenvaltioiden tavaramerkkilainsäädännön lähentämisestä 16.12.2015 annettu Euroopan parlamentin ja neuvoston direktiivi (EU) 2015/2436 (EUVL 2015, L 336, s. 1) ja Euroopan unionin tavaramerkistä 14.6.2017 annettu Euroopan parlamentin ja neuvoston asetus (EU) 2017/1001 (EUVL 2017, L 154, s. 1).